《棉江欸乃九章并序 其二 胪溪》
明代·周彦敬

渔翁浩歌兮胪水曲，断港埼兮南浦缩。历远游兮凫洲，抚茸茸兮草屋。

儿力田兮饷东菑，妻烧荻兮炊粳藜。运鸾刀兮斫蟹螯，镂鳞鳞兮鲙丝。

人生此乐兮何期，秋月春风兮常在兹。良有怀兮昨之崄巇，继自今兮坦夷。

喜徵科兮未急，且归来兮迟迟。

作者简介：周彦敬，名碏，以字行。潮阳人。郭贞顺长子。洪武五年（一三七二）举人，官栖霞知县。事见清道光《广东通志》卷七〇。